राजस्थान में Coronavirus संक्रमण से 11 और मौत, 1310 नए मामले
राजस्थान में कोरोना वायरस संक्रमण से शनिवार को 11 और मरीजों की मौत हुई जिससे राज्य में संक्रमण से मरने वालों की कुल संख्या 944 हो गई है।
जयपुर: राजस्थान में कोरोना वायरस संक्रमण से शनिवार को 11 और मरीजों की मौत हुई जिससे राज्य में संक्रमण से मरने वालों की कुल संख्या 944 हो गई है। इसके साथ ही 1310 नए मामले सामने आने से राज्य में इस घातक वायरस से संक्रमितों की संख्या 69264 हो गई जिनमें से 14176 रोगी उपचाराधीन हैं।एक अधिकारी ने बताया कि शनिवार रात साढे आठ बजे तक राज्य में 11 और मरीजों की मौत हुई जिनमें जयपुर के तीन तथा अजमेर, भीलवाड़ा, पाली, हनुमानगढ़, सीकर, उदयपुर, कोटा एवं टोंक में एक एक मरीज थे। अब राज्य में कोरोना वायरस संक्रमण से मरने वालों की कुल संख्या 944 हो गई है।शनिवार रात साढे आठ बजे तक राज्य में 1310 नए मामलों में जयपुर के 259, जोधपुर के 233, अजमेर के 133, कोटा के 90, भरतपुर के 78, अलवर के 71, नागौर के 45, बीकानेर के 42 नए मरीज हैं। राज्यभर में कोरोना वायरस संक्रमण के कारण कई थाना क्षेत्रों में कर्फ्यू लगा हुआ है।